NewDelhi : किसी भी राज्य में समय पूर्व विधानसभा भंग होने के साथ ही चुनाव आचार संहिता तत्काल प्रभाव से लागू हो जायेगी. तब उस राज्य की कार्यवाहक सरकार नयी योजनाओं की घोषणा नहीं कर सकती. चुनाव आयोग ने यह स्पष्ट कर दिया है. बता दें कि कुछ सप्ताह पूर्व तेलंगाना में विधानसभा निर्धारित कार्यकाल (जून 2019) पूरा होने से पहले ही भंग किये जाने के परिप्रेक्ष्य में आयोग का यह निर्णय महत्वपूर्ण माना जा रहा है. अब तेलंगाना में आयोग के निर्णय के आलोक में आचार संहिता लागू मानी जायेगी. बता दें कि सामान्य तौर पर चुनाव आयोग द्वारा निर्वाचन कार्यक्रम घोषित किये जाने के दिन से ही चुनाव आचार संहिता लागू हो जाती है जो चुनाव प्रक्रिया पूरी होने तक लागू रहती है.